Admirolas (laipsnis)
Admirolas (ol. admiraal, kilęs iš arab. أمير البحر, amīr al-baḥr, 'jūrų valdovas', taip pat susijęs su lot. admirabilis) – karinis laipsnis, suteikiamas aukščiausio rango karininkams, tarnaujantiems karo laivyne. Britų Sandraugos šalyse ir JAV admirolo laipsnis atitinka generolą kariuomenėje. NATO admirolai turi rango kodą OF-9 ir skiriamąjį ženklą – keturias žvaigždes. Admirolo laipsnis yra viršesnis už viceadmirolą (trijų žvaigždžių admirolą) ir žemesnis už laivyno admirolą. Nepriklausomoje Lietuvoje suteikiamas aukščiausias flotilės admirolo laipsnis (R. S. Baltuška, K. Macijauskas).